**Z Á P I S N I C A**

z 3. riadneho zasadnutia obecného zastupiteľstva, ktoré sa konalo dňa 27. februára 2015 v zasadačke obecného úradu v Dolných Strhároch o 16,00 hod.

**OBECNÉ ZASTUPITEĽSTVO OBCE DOLNÉ STRHÁRE sa na 3.riadnom zasadnutí riadilo nasledovným programom :**

1 .Otvorenie zasadnutia

2. Určenie zapisovateľa a overovateľov zápisnice, voľba návrhovej komisie

3. Kontrola plnenia uznesení

4. Rokovací poriadok Komisie na ochranu verejného záujmu

5. Voľba členov Komisie na ochranu verejného záujmu

6. Aktualizovaný PHSR na obdobie rokov 2014-2020

7. Návrh na neuplatňovanie programového rozpočtu obce od roku 2015

8. Návrh Rozpočtu obce na rok 2015 - 2017.

9. Kompetencie starostu obce pre úpravy rozpočtu na rok 2015

10.Rôzne

11. Diskusia

12. Uznesenie

13. Záver

**K bodu 1. Otvorenie**

Rokovanie OZ otvorila a viedla Mgr. Gabriela Hudecová, starostka obce. Privítala poslancov OZ , kontrolórku obce a všetkých prítomných hostí a skonštatovala, že zasadnutie obecného zastupiteľstva je uznášania schopné . / neprítomní Ing. Šamaj, Ing. Beňov – ospravedlnili sa /

Starostka oboznámila prítomných s programom rokovania OZ. Poslanci OZ dostali program v pozvánke .Starostka vyzvala prítomných poslancov na doplnenie, prípadné zmeny v programe. Keďže nikto nemal návrhy na doplnenie, dala hlasovať za predložený návrh programu. Za predložený návrh poslanci hlasovali nasledovne :

ZA : 3 - Bazovský, Ing. Hudec, Lukaj,

PROTI: 0

ZDRŽALI SA : 0

**K bodu 2 . Určenie zapisovateľa a overovateľov zápisnice, voľba návrhovej komisie**

Za zapisovateľa zápisnice bol určený Ing. M. Hudec a za overovateľov zápisnice boli určení D. Lukaj a J. Bazovský.

Za predsedu návrhovej komisie bol navrhnutý Ing. M. Hudec a za člena J. Bazovský . Nebol podaný iný návrh , a tak dala starostka hlasovať o predloženom návrhu..

Poslanci hlasovali nasledovne :

ZA : 3 - Bazovský, Ing. Hudec, Lukaj,

PROTI: 0

ZDRŽALI SA : 0

**K bodu 3**. **Kontrola plnenia uznesení**

Starostka obce pristúpila ku kontrole plnenia uznesenia číslo 9/2015 zo dňa 31.01.2015:

Obecné zastupiteľstvo v Dolných Strhároch

Doporučuje:

starostke obce zaoberať sa diskusnými príspevkami

Dušan Lukaj – riešiť problém s používaním pyrotechniky v obci.

NR SR sa uzniesla na zákone č. 58/2014 Z.z. o výbušninách, výbušných predmetoch a munícií a o zmene a doplnení niektorých zákonov, ktorým bol novelizovaný zákon SNR č. 51/1988 Zb. o banskej činnosti, výbušninách a o štátnej banskej správe v znení neskorších predpisov. Uvedenou novelou bolo od 1.6.2014 zrušené ustanovenie § 36g, na základe ktorého mohla obec všeobecne záväzným nariadením obmedziť alebo zakázať používanie pyrotechnických výrobkov určených na zábavné a oslavné účely na území obce. Mestám a obciam však zostala možnosť udeľovať písomný súhlas na vykonávanie ohňostrojových prác. Sú stanovené len určité obmedzenia ako je navýšenie povinnosti pre osoby vykonávajúce ohňostrojové práce, tiež obmedzenia ohľadne niektorých objektov / nemocnice, kostoly, cintoríny../.

Dušan Lukaj – opraviť dvere na mliečnici resp. založiť mreže

V súčasnosti sú mreže na mliečnici založené a sú uzamknuteľné.

OZ zobralo na vedomie predloženú správu o plnení uznesení z ostatného zasadnutia zastupiteľstva.

**K bodu 4. Rokovací poriadok komisie na ochranu verejného záujmu**

Starostka obce predložila návrh Rokovacieho poriadku komisie na ochranu verejného záujmu. Na základe ústavného zákona č. 357/2004 Z.z. o ochrane verejného záujmu pri výkone funkcií verejných funkcionárov musí byť vytvorená komisia verejného záujmu, ktorej členom môže byť iba poslanec obecného zastupiteľstva, komisia musí mať aspoň troch členov. Ústavný zákon č. 357/2004 Z.z. ustanovuje nezlučiteľnosť funkcie verejného funkcionára s výkonom iných funkcií, zamestnaní alebo činností povinnosti a obmedzenia pre verejného funkcionára na účel zamedzenia vzniku rozporu osobného záujmu s verejným záujmom. V našej obci sa uvedený zákon vzťahuje na funkciu starostu obce. Poslanci mali priestor na preštudovanie a predloženie návrhu na doplnenie dokumentu nakoľko im bol predkladaný materiál poskytnutý. Poslanci OZ schválili rokovací poriadok v podobe ako bol predkladaný.

ZA : 3 – J. Bazovský, Ing. M. Hudec, D. Lukaj,

PROTI: 0

ZDRŽALI SA : 0

**K bodu 5. Voľba členov komisie na ochranu verejného záujmu**

Na základe ústavného zákona č. 357/2004 Z.z. o ochrane verejného záujmu pri výkone funkcií verejných funkcionárov musí byť vytvorená komisia verejného záujmu, ktorej členom môže byť iba poslanec obecného zastupiteľstva, komisia musí mať aspoň troch členov. Komisia je zložená zo zástupcov politických strán, politických hnutí a nezávislých poslancov, z ktorých je zložené obecné zastupiteľstvo nadpolovičnou väčšinou prítomných poslancov.

Komisia musí mať aspoň troch členov. Ak sa tento počet nedosiahne spôsobom uvedeným v odseku 1, doplní sa počet členov komisie o zástupcu politickej strany alebo politického hnutia, ktorá má v obecnom zastupiteľstve najvyšší počet poslancov.

Návrh na členov komisie je nasledovný: predseda – Ing. M. Hudec , členovia – J.Bazovský, D. Lukaj. Návrh na členov komisie bol bez pripomienok schválený.

ZA : 3 – J. Bazovský, Ing. Hudec, D. Lukaj,

PROTI: 0

ZDRŽALI SA : 0

**K bodu 6.**  **Aktualizovaný PHSR na obdobie rokov 2014-2020**

Plán PHSR bol spracovaný na ďalšie programové obdobie 2014-2020, obsah plánu bol zachovaný ako aj ciele rozvoja obce . Materiál bol doplnený o aktuálne možnosti získania zdrojov v novom programovom období a tiež o nové aktivity obce. Po oboznámení poslancov s materiálom PHSR obce Dolné Strháre , poslanci hlasovali o menovanom dokumente.

ZA : 3 – J. Bazovský, Ing. Hudec, D. Lukaj,

PROTI: 0

ZDRŽALI SA : 0

**K bodu 7.** **Návrh na neuplatňovanie programového rozpočtu obce od 2015**

V tomto bode starostka obce informovala poslancov OZ o možnosti neuplatňovania programového rozpočtovania obce. Informovala poslancov OZ o tom, že 29.11.2013 bola schválená novela zákona č.583/2004 Z.z. o rozpočtových pravidlách územnej samosprávy. Rozpočet obce obsahuje aj zámery a ciele, ktoré bude obec realizovať z výdavkov rozpočtu obce (ďalej len „program obce"), to neplatí,... V bode 3 bolo schválené: v §4 ods.5 prvej vete sa na konci bodka nahrádza čiarkou a pripájajú sa tieto slová: „to neplatí, ak obecné zastupiteľstvo obce s počtom obyvateľov do 2000 rozhodne o neuplatňovaní programu obce.“. Ak teda OZ schváli neuplatňovanie programového rozpočtovania, zostavuje sa rozpočet bez programovej štruktúry. Starostka obce dala návrh na schválenie uznesenia , aby obec Dolné Strháre zostavovala a predkladala rozpočet bez programovej štruktúry na ďalšie obdobie rokov od roku 2015.

ZA : 3 – J. Bazovský, Ing. Hudec, D. Lukaj,

PROTI: 0

ZDRŽALI SA : 0

**K bodu 8. Návrh Rozpočtu obce na rok 2015 - 2017.**

Na rokovanie predložila starostka obce návrh rozpočtu na obdobie rokov 2015-2017 . Návrh rozpočtu bol uverejnený na úradnej tabuli dňa 3.2.2015 a na stránke obce. Zvesený bol dňa 20.2.2015 . Pripomienky boli dodatočne zapracované , týkali sa najmä administratívnych úprav rozpočtu. Zo strany poslancov OZ bola požiadavka na spresnenie niektorých položiek rozpočtu, boli ujasnené pri osobnom stretnutí. Ostatní poslanci- neprítomní, nemali k návrhu rozpočtu žiadne pripomienky. Návrh rozpočtu je zostavený podľa čerpania rozpočtu z predchádzajúceho obdobia ako vyrovnaný . Po prečítaní stanoviska hlavnej kontrolórky obce Ing. Čerpákovej, ktorá odporúča schváliť rozpočet v predkladanej podobe, dala starostka hlasovať o návrhu rozpočtu na rok 2015 a rozpočet na roky 2016-2017 zobrali poslanci na vedomie.

ZA : 3 – J. Bazovský, Ing. Hudec, D. Lukaj,

PROTI: 0

ZDRŽALI SA : 0

**K bodu 9. Kompetencie starostu obce pre úpravy rozpočtu na rok 2015**

# Starostka obce predložila návrh kompetencie pre úpravu rozpočtu. Presun rozpočtových prostriedkov v súlade so zákonom 583/2004 Z. z. Zákon o rozpočtových pravidlách územnej samosprávy a o zmene a doplnení niektorých zákonov § 14 ods. 2 písm. a) presun rozpočtovaných prostriedkov v rámci schváleného rozpočtu, pričom sa nemenia celkové príjmy a celkové výdavky.

# Presunom rozpočtových prostriedkov do výšky 500 eur sa nezmenia celkové príjmy a celkové výdavky rozpočtu.

# Návrh bol v predloženej podobe schválený.

ZA : 3 – J. Bazovský, Ing. Hudec, D. Lukaj,

PROTI: 0

ZDRŽALI SA : 0

**K bodu 10. Rôzne**

Starostka navrhla prítomným , aby sa zasadnutia OZ konali pravidelne a to vždy posledný piatok v mesiaci , aby si každý poslanec vedel dopredu upraviť svoj pracovný program , s výnimkou neplánovaných pracovných stretnutí zvolaných podľa potreby. Poslanci súhlasili a navrhli doplniť tento údaj dodatkom do Rokovacieho poriadku OZ.

ZA : 3 – J. Bazovský, Ing. Hudec, D. Lukaj,

PROTI: 0

ZDRŽALI SA : 0

**K bodu 11. Diskusia**

Bazovský: presunúť kompostovisko , riešiť naklonený strom pred pánom Fajčíkom. Labátová: poprosila o opílenie stromov pred domom. Oravcová : navrhla zriadiť pamätnú izbu venovanú Kubánymu. Labát: navrhol nalepiť farebne výraznú pásku na schody pred domom smútku, ďalej vrátiť späť bránu na cintorín. Lukaj: navrhol navštíviť vodný svet v Budapešti.

Poslanci OZ navrhli starostke zaoberať sa diskusnými príspevkami.

**K bodu 12. Uznesenie**

Predseda návrhovej komisie Ing. Hudec prečítal prijaté uznesenia . Členovia návrhovej komisie prehlásili, že zápisnicu si pozorne prečítali a s jej znením súhlasia, čo potvrdili svojimi podpismi.

**K bodu 13. Záver**

Po vyčerpaní všetkých bodov programu starostka obce poďakovala poslancom

a ostatným prítomným za aktívnu účasť na zasadnutí a zasadnutie vyhlásila za skončené.

Zapísal: Ing. Miroslav Hudec

Overovatelia zápisnice potvrdzujú správnosť a kompletnosť zápisnice:

Dušan Lukaj

Ján Bazovský

Mgr. Gabriela Hudecová

starostka obce

V Dolných Strhároch 27.02.2015